**Johnny Bravo** on Van Partiblen luoma, neljä Annie-ehdokkuutta saanut yhdysvaltalainen piirrossarja. Alkuun Hanna-Barberan ja sitten Cartoon Network Studiosin tuottamaa sarjaa valmistettiin neljän tuotantokauden verran, yhteensä 64 jaksoa. Ne esitettiin alun perin vuosien 1997–2004 aikana.

*Johnny Bravo* oli alun perin Van Partiblen luoma lyhytanimaatio vuodelta 1995, jolloin sarja sai kaksi Annie-ehdokkuutta. Tämän myötä Hanna-Barbera tilasi sarjasta lopulta yhteensä 64 jaksoa. Siitä tehtiin myös kaksi erikoisjaksoa.

Suomessa sarjaa on esitetty Cartoon Network -kanavalla.

Sarjasta oli tarkoitus tuottaa myös näytelmäelokuva, jonka ensi-illan oli määrä olla marraskuussa 2006, mutta tuntemattomasta syystä se peruttiin. Päärooliin Johnny Bravoksi oli valittu parhaiten vapaapainijana tunnettu Dwayne Johnson.

Juoni
-----

**Varoitus:  Seuraava kirjoitus paljastaa yksityiskohtia juonesta.**
Sarjan päähahmo on Johnny Bravo, joka asuu kuvitteellisessa Aron Cityssä äitinsä luona. Häntä on kuvailtu James Deanin näköiseksi, joka kuulostaa Elvis Presleyltä ja käyttäytyy kuin Fonzie. Bravo yrittää jatkuvasti etsiä itselleen naista, joka lähtisi hänen kanssa treffeille. Monista yrityksistä huolimatta Bravon ego pilaa kaiken ja joutuukin usein kokemaan naisten tyytymättömyyden muun muassa useiden käsilaukkujen ja nyrkin iskujen myötä.

**Juonipaljastukset päättyvät tähän.**

Hahmot
------

Johnny Bravo
Hän kuvittelee olevansa Jumalan lahja naisille. Todellisuus on kuitenkin toisenlainen, vaikka Bravo kuulostaa Elvis Presleyltä, näyttää James Deaniltä ja käyttäytyy Onnen päivät -sarjasta tutun Fonzien lailla. Näiden yhdistelmästä Bravon pitäisi olla täydellinen magneetti naisille, mutta hän pilaa kuitenkin suuren egonsa ja narsistiseen asenteensa vuoksi.

Bunny Bravo
Johnny äiti on erikoinen nainen, jolla on rajaton määrä energiaa ja innokkuutta. Hän jaksaa rakastaa poikaansa tietäen, miten tyhmä Johnny on, ja hänen tapaansa yrittää vietellä naisia. Yksi Bunny Bravon mielenkiinnon kohteista on kukat.

Suzy
Bravojen naapurissa asuva punahiuksinen pikkutyttö on usein ovela ja puhelias. Hän on jatkuvasti häiritsemässä Johnnya pyytäen häntä muun muassa viemään kauppaan tai teekutsuille. Suzylla on myös usein nähty olevan julkisuuden henkilöitä suvussaan, kuten esimerkiksi Farrah Fawcett on kerrottu olevan hänen serkkunsa.

Carl Chryniszzswics
Aron Cityn paikallinen nörtti, joka oli High Schoolissa Johnnyn paras kaveri, mutta sitä ennen Carl oli koulukiusaaja, joka kiusasi erityisesti Johnnya ollessaan pidempi. Carl on kiinnostunut tieteestä ja tuntuu olevan nykyisin Johnnyn ainoa kaveri Suzyn lisäksi, jota Johnny usein kieltää. Carlilla on tapana käyttää juuri Johnnya keksintöjensä koehenkilönä.

Pops
Paikallisen chili kahvilan omistava Pops on ahne, mutta on toiminut eräänlaisena sijaisisänä Johnnylle, joka ei ole nähnyt isäänsä milloinkaan. Huolimatta siitä hänen ahneutensa käy ilmi, kun Pops antaa hyödyttömiä maksuvihjeitä ja neuvoja asiakkailleen. Hänen kuuluisa chilikeitto on myös epäilyttävä sillä se koostuu opossumista, pandasta, hylkeestä ja Valkopäämerikotkasta.

Mestari Hamma
Karatea opettava japanilainen mies, joka omistaa paikallisen karatekoulun. Johnnyn ollessa yksi huonoimmista oppilaista hän on työskennellyt koulussa lähinnä siivoojana. 

Donny Osmond

Vierasesiintymiset
------------------

Lukuisien naishahmojen ääninä toimineet Kath Soucie, Grey DeLisle ja Jennifer Hale olivat eniten vierailevia äänirooleja tehneet ääninäyttelijät. Sarjassa esiintyi myös monia julkisuuden henkilöitä ja erityisesti sarjan neljännellä tuotantokaudella, kuten Farrah Fawcett, Luke Perry, Jessica Biel, Mr. T, Don Knotts, Adam West, Shaquille O'Neal ja Mick Jagger sekä kuvitteelisia hahmoja, kuten Retu Kivinen, Jogi-karhu, Blue Falcon ja kaikki Scooby-Doo-sarjassa esiintyneet päähahmot.

Äänirooleissa
-------------

|  |  |  |
| --- | --- | --- |
|  Jeff Glen Bennett  | … |  Johnny Bravo, sivuäänet
  |
|  Mae Whitman  | … |  pikku Suzy
  |
|  Tom Kenny  | … |  Carl Chryniszzswics, sivuäänet
  |
|  Larry Drake  | … |  Pops
  |
|  Brenda Vaccaro  | … |  Bunny Bravo
  |
|  Michael Dorn  | … |  Kertoja, sivuäänet
  |
|  Frank Welker  | … |  Kissat, Skippy, Delfiini, Gus Gristle, sivuäänet
  |
|  Brian Tochi  | … |  Master Hama
  |
|  Kath Soucie  | … |  täti Katie, Cashier, kuningatar, Sheila, Janine Gerard, Debbie Nemo
  |
|  Grey DeLisle  | … |  Stinky Brownstein, Melinda, Mitzy, unelmatyttö, lampunhenki
  |
|  Jennifer Hale  | … |  nuori ballerina, Julie Herschbaum, neiti Williams, kersantti Trixie, Tri Moceau
  |
|  Donny Osmond  | … |  Oma itse
  |
|  Adam West  | … |  Oma itse
  |
|  Candi Milo  | … |  Effie, meksikolainen cheerleader, FrankenBravon morsian
  |
|  Mark Hamill  | … |  kuningas Raymond, sarvikuono, tuomari
  |
|  John Kassir  | … |  Leopord, Sweetcheeks
  |
|  Edward Asner  | … |  tohtori Miller, Lou-setä
  |
|  Tom Kane  | … |  Bee Vendor, Odin, Chip, sivuäänet
  |
|  Rachael MacFarlane  | … |  sivuäänet
  |
|  Dee Bradley Baker  | … |  Stallion Maskotti, sivuäänet
  |
|  Rob Paulsen  | … |  Slimy Pierre, majava
  |
|  Gregg Berger  | … |  Supreme Intelligence
  |
|  Earl Boen  | … |  Joulupukki
  |
|  April Winchell  | … |  Donna, Kris, Liz
  |
|  Maurice LaMarche  | … |  Quint Ringo, kertoja, sivuäänet
  |
|  Charlie Adler  | … |  Ohjaaja (1. jakso)
  |
|  James Arnold Taylor  | … |  Funny looking friend, sivuäänet (4. kausi)
  |
|  Gary Owens  | … |  Blue Falcon
  |
|  Jack Sheldon  | … |  The Sensitive Guy
  |
|  Kevin McDonald  | … |  Big Shot Clown
  |
|  Casey Kasem  | … |  Shaggy (1. jakso)
  |
|  Don Knotts  | … |  Oma itse (2. jaksoa; 4. kausi)
  |
|  Farrah Fawcett  | … |  Oma itse (1. jakso; 1. kausi)
  |
|  Luke Perry  | … |  Oma itse (1. jakso; 3. kausi)
  |
|  Vendela Kirsebom  | … |  Oma itse (1. jakso; 3. kausi)
  |
|  Alec Baldwin  | … |  Oma itse (1. jakso; 4. kausi)
  |
|  Jessica Biel  | … |  Oma itse (1. jakso; 4. kausi)
  |
|  Richard Simmons  | … |  Oma itse (1. jakso; 4. kausi)
  |
|  Mr. T  | … |  Oma itse (1. jakso; 4. kausi)
  |
|  "Weird Al" Yankovic  | … |  Oma itse (1. jakso; 4. kausi)
  |
|  Shaquille O'Neal  | … |  Oma itse (1. jakso; 4. kausi)
  |
|  Seth Green  | … |  Oma itse (1. jakso; 4. kausi)
  |

Vastaanotto ja arvostelu
------------------------

Wizard Magazine listasi vuonna 2001 Johnny Bravon sijalle 67 laatimassaan kautta aikain sadan parhaan animaatiosarjan listalla. Se listattiin tammikuussa 2009 IGN-sivuston laatiman sadan parhaan animaatiosarjan listalle sijalle 71.

Palkinnot
---------

### Ehdokkuudet

* Annie
	+ 2000: Erinomainen henkilökohtainen saavutus animaatiosarjan ohjaamisesta; Kirk Tingblad
	+ 2000: Erinomainen henkilökohtainen saavutus kuvasuunnittelusta animaatiosarjassa; Mary Hanley
	+ 1998: Erinomainen henkilökohtainen saavutus animaatiosarjan käsikirjoittamisesta; Steve Marmel
	+ 1997: Paras miespuolinen ääninäyttelijä animaatiosarjassa; Jeff Bennett

* YoungStar
	+ 1999: Paras esiintyminen ääninäyttelemisessä; Mae Whitman

* Golden Reel
	+ 2004: Paras äänitehoste animaatiosarjassa; Roy Braverman
	+ 2001: Paras äänitehoste animaatiosarjassa; Glenn Oyabe, Kerry Iverson, Jesse Aruda, John Bires

Lähteet
-------

* Funlinked.com (Arkistoitu – Internet Archive)
* Johnny Bravo TV.comissa (Arkistoitu – Internet Archive) (englanniksi)

### Viitteet

1. ↑  Wizard Magazine's Top 100 cartoons list *listal.com*.  2001. Viitattu 1.7.2009. (englanniksi)
2. ↑  TOP 100 Animated Series (Arkistoitu – Internet Archive) *IGN* Tammikuu 2009 Viitattu 30.6.2009 (englanniksi)